La informació mèdica o de caràcter sensible generada i aportada per les actuacions en l'aplicació d'aquest protocol tindrà caràcter confidencial i només serà accessible per al personal que intervingui directament en la seva tramitació.
Aquesta informació restarà subjecta al règim previst en l'article 22 de la Llei 31/1995, de 8 de novembre, de prevenció de riscos laborals, i en els articles 5 i 6 de la Llei Orgànica 3/2018, de 5 de desembre, de protecció de dades personals i garantia dels drets digitals.
A aquest efecte, aquesta informació tindrà el mateix tractament que la informació reservada.
Les actuacions s'inicien a partir d'una sol·licitud d'intervenció per escrit i registrada, d'acord amb els formularis elaborats a l'efecte, que s'adreça al director/a general de Funció Pública (vegeu els formularis 1a i 1b).
Amb la finalitat de preservar la confidencialitat de les dades, cal registrar només el formulari 1a i annexar dins d'un sobre tancat la resta de formularis (1b i, si escau, 1c) i la documentació annexa, si n'hi ha. Així mateix, i també per garantir la confidencialitat del cas, la Direcció General de Funció Pública, mitjançant la Subdirecció General de Relacions Sindicals i Polítiques Socials, assignarà un codi a cada sol·licitud d'intervenció.
En qualsevol cas, durant les actuacions, les parts implicades han de garantir la confidencialitat dels testimonis i de les dades que contingui l'expedient.
Amb aquest efecte, se'ls informarà de l'obligació de preservar el principi de confidencialitat.
Tota la documentació que es generi contindrà la paraula "confidencial" i tindrà referenciada la persona a qui va adreçada.
En cas que la sol·licitud d'intervenció no la presenti directament la persona afectada, s'haurà d'incloure el seu consentiment exprés i informat per iniciar les actuacions d'aquest protocol (vegeu el formulari 1c), ja sigui en el moment de presentar la sol·licitud d'intervenció o bé posteriorment, a petició de la Direcció General de Funció Pública.
La presentació de la sol·licitud suposa l'acceptació per part de la persona afectada de col·laborar en les proves i actuacions necessàries per tal d'investigar el cas.
Si la persona afectada no dóna el consentiment per fer l'estudi del cas que l'afecta, la Direcció General de Funció Pública remetrà el cas al secretari/ària general del departament corresponent, per tal que el servei de prevenció del departament dugui a terme o actualitzi l'avaluació de riscos psicosocials a la unitat on està ubicada la persona afectada, a fi d'aplicar mesures preventives per reduir o eliminar els factors que poden generar l'aparició de situacions d'assetjament psicològic o d'altres discriminacions (d'acord amb el model de formulari 2).
La persona titular de la Secretaria General del departament corresponent informarà els delegats/ades de prevenció sobre les sol·licituds d'intervenció (d'acord amb el formulari 6a), en un termini màxim de tres dies hàbils a comptar des de la data de la notificació de la Direcció General de Funció Pública (formularis 2 i 3).
Durant totes les actuacions, s'ha d'informar les persones implicades que poden estar acompanyades i assessorades per un familiar proper o per una persona de la seva confiança que formi part de l'entorn laboral, d'un/a representant dels treballadors/ores o d'un delegat/ada de prevenció de riscos laborals.
Podeu trobar la instrucció del procediment consultant el Protocol per a la prevenció, la detecció, l'actuació i la resolució de situacions d'assetjament psicològic laboral i altres discriminacions a la feina.
La sol·licitud es pot presentar a diversos llocs: